Dandara

Dandara dos Palmares (Brasil edo Afrika,  - Pernambukoko kapitaintza, 1694ko otsailaren 6a) Brasil kolonialeko gudari beltza izan zen. Zumbi Palmareskoa zen bere senarra eta berarekin hiru seme-alaba izan zituen: Aristogíton, Harmódio eta Motumbo.

Ez da ezagutzen Dandara Brasilen edo Afrikan jaio zen, baina gaztea zela esklabotzari aurre egin zioten beltz taldeetan sartu zen. Beltz iheslari horiek sortutako quilomboetako bat izan zen Palmares. Dandarak quilomboaren erresistentzia estrategien garapenean parte hartu zuen. Kapoeira teknikak ere ba omen zekizkien.

Bere figura misterio handiz inguratuta dago, ia ez baitago bere bizitzari eta ibilbideari buruzko daturik.

Portugalgo kolonizatzaileek proposatutako akordioekin ados ez zegoenez, Dandara atxilotu egin zuten eta bere buruaz beste egin zuen harrobi batetik amildegira botaz, esklabo egoerara ez itzultzeko.

 Brasilgo Heroien Liburua 
2019ko apirilaren 24an Dandara dos Palmaresen izena Brasilgo heroien liburuan idatzi zuten. Liburu hau Brasiliako panteoian dago gordeta.  

 Erreferentziak 

 Kanpo estekak 

Kategoria:Iraultzaileak
Kategoria:Euren existentzia eztabaidan dagoen pertsonak
Kategoria:XVII. mendeko emakumeak
Kategoria:Brasilgo suizidak
Kategoria:Esklaboak
Kategoria:Afro-brasildarrak